b'\n_START_ARTICLE_\nAdidas\n_START_SECTION_\nZa\xc4\x8detki\n_START_PARAGRAPH_\nChristoph Von Wilhelm Dassler je bil delavec v tovarni \xc4\x8devljev, njegova \xc5\xbeena Pauline pa je upravljala malo pralnico v Bavarskem mestu Herzogenaurach 20 km iz mesta Nuremberg. Po tem, ko je kon\xc4\x8dal \xc5\xa1olo, se je njun sin Rudolf \xc2\xbbRudi\xc2\xab\xc2\xa0Dassler pridru\xc5\xbeil svojemu o\xc4\x8detu v tovarni \xc4\x8devljev. Po povratku iz prve svetovne vojne je zasedel mesto upravitelja v tovarni porcelana, kasneje pa upravitelj podjetja prodaje usnja na veliko v Nurembergu._NEWLINE_Adolf \xc2\xbbAdi\xc2\xab\xc2\xa0Dassler je za\xc4\x8del proizvajati lastno \xc5\xa1portno obutev v mamini \xc4\x8distilnici v Herzogenaurachu na Bavarskem po njegovem povratku iz prve svetovne vojne. Julija 1924 se je njegov brat Rudolf vrnil v Herzogenaurach, da bi se pridru\xc5\xbeil poslu mlaj\xc5\xa1ega brata, podjetje je postalo Gebr\xc3\xbcder Dassler Schuhfabrik (Tovarna \xc4\x8devljev bratov Dassler)  in se raz\xc5\xa1irilo. Brata sta s podjetjem za\xc4\x8dela  v pralnici njune matere, vendar pa dobava elektri\xc4\x8dne energije tisti \xc4\x8das v mestu ni bila zanesljiva, zato sta morala ob\xc4\x8dasno uporabiti mo\xc4\x8d pedal s stacionarnega kolesa za poganjanje njunih naprav._NEWLINE_Do poletnih Olimpijskih Iger leta 1936 je Adi Dassler s svojim kov\xc4\x8dkom polnim teka\xc5\xa1kih \xc4\x8devljev peljal iz Bavarske po eni prvih hitrih cest do Olimpijske vasi in prepri\xc4\x8dal ameri\xc5\xa1kega sprinterja Jesseja Owensa, da jih poskusi in s tem postal prvi sponzor kateremukoli afroameri\xc4\x8danu. Z Owensovimi \xc5\xa1tirimi zlatimi medaljami si je Dasslerjeva obutev zgradila temelj za ugled med najbolj znanimi svetovnimi \xc5\xa1portniki. Pisma iz vsega sveta so prispela na mize bratov in trenerji drugih narodnih ekip so se zanimali za njihove \xc5\xa1portne \xc4\x8devlje. Posel se je razcvetel in brata Dassler sta prodala 200 000 parov \xc4\x8devljev vsako leto pred drugo svetovno vojno.\n_START_SECTION_\nDruga svetovna vojna in deljenje podjetja\n_START_PARAGRAPH_\nMed vojno je ve\xc4\x8dji razkol med obema bratoma pri\xc5\xa1el do kriti\xc4\x8dne to\xc4\x8dke, po bombnem napadu v Alliedu leta 1943, ko sta se Adi in njegova \xc5\xbeena zatekla v isto zakloni\xc5\xa1\xc4\x8de, kjer je \xc5\xbee bil brat Rudolf s svojo dru\xc5\xbeino. Misle\xc4\x8d na vojna letala je Adi rekel: \xc2\xbbbarabe so spet nazaj!\xc2\xab, ampak Rudolf je bil prepri\xc4\x8dan, da je to letelo na njega in njegovo dru\xc5\xbeino. Ko so kasneje ameri\xc5\xa1ki vojaki zajeli Rudolfa in ga obto\xc5\xbeili, da je \xc4\x8dlan SSa, katerega ni bil, je bil prepri\xc4\x8dan da ga je izdal brat Adi._NEWLINE_Ko je ameri\xc5\xa1ka vojska \xc5\xbee skoraj popolnoma uni\xc4\x8dila tovarno Dolbury, kjer so med 2. svetovno vojno proizvajali proti tankovsko oro\xc5\xbeje, je K\xc3\xa4the, \xc5\xbeena Adija Drasslerja prepri\xc4\x8dala ameri\xc5\xa1ko vojsko, da je ta tovarna in njeni delavci usmerjena le v proizvodnjo \xc5\xa1portnih \xc4\x8devljev, so ji prizanesli. Ameri\xc5\xa1ke okupacijske sile so pozneje postale glavni kupec \xc4\x8devljev bratov Drassler._NEWLINE_Brata sta \xc5\xa1la vsak na svojo pot leta 1947, ko je Rudi ustanovil novo podjetje, ki se je imenovalo Ruda (iz njegovih za\xc4\x8detnic imena in priimka), kasneje se je preimenovala v Pumo. Adi pa je uradno registriral podjetje Adidas (prav tako iz za\xc4\x8detnic njegovega imena ter priimka) 18. Avgusta 1949. \xc4\x8ceprav ve\xc4\x8dina populacije misli, da ime Adidas izvira iz za\xc4\x8detnic stavka All Day I Dream About Sports, temu ni tako, saj kot smo rekli ime prihaja iz  \xcb\x9dAdi\xcb\x9d (vzdevek Adolfa) in \xcb\x9dDas\xcb\x9d (Dassler)._NEWLINE_Prva leta in rivalstvo s Pumo_NEWLINE_Po razdelitvi sta se Puma in Adidas podala v ostro in grenko rivalstvo. Seveda je bilo mesto Herzogenaurach glede te te\xc5\xbeave razdeljeno, zato je dobilo vzdevek \xc2\xbbmesto upognjenih vratov\xc2\xab, kajti ljudje so pogledovali navzdol, da bi videli, katere \xc4\x8devlje nosijo drugi. Celo mestna nogometna kluba sta bila razdeljena: ASV Herzogenaurach je sponzoriral Adidas, medtem, ko je 1 FC Herzogenaurach uporabljal Pumino obutev. Ko je Rudolf poklical mojstre, ki so mu delali na domu, so namerno nosili Adidasovo obutev. Rudolf pa jih je poslal v klet in jim ponudil, da si brezpla\xc4\x8dno izberejo par Puminih \xc4\x8devljev. Blata se nikoli nista ve\xc4\x8d uskladila, in \xc4\x8deprav sta sedaj oba pokopana na istem pokopali\xc5\xa1\xc4\x8du, sta pokopana narazen, kolikor je le mo\xc5\xbeno._NEWLINE_Leta 1948, na prvi nogometni tekmi po 2. svetovni vojni, so marsikateri \xc4\x8dlani Zahodne nem\xc5\xa1ke nogometne ekipe nosili \xc4\x8devlje Puma, vklju\xc4\x8dno s strelcem Vzhodnonem\xc5\xa1kega prvega povojnega gola, Herbertom Brudenskem. \xc5\xa0tiri leta kasneje, na poletnih Olimpijskih Igrah leta 1952 v Helsinkih, je Josy Barthel v teku na 1500 metrov osvojil prvo zlato medaljo za Pumo._NEWLINE_Na poletnih Olimpijskih Igrah leta 1960, je Puma pla\xc4\x8dala nem\xc5\xa1kemu \xc5\xa1printerju Arminu Haryju, da nosi njihove \xc4\x8devlje v finalu teka na 100 metrov. Hary je pred tem nosil Adidasove in Adolfu rekel za pla\xc4\x8dilo, vendar je ta zavrnil njegovo zahtevo. Nem\xc4\x8dija si je prislu\xc5\xbeila zlato v Puminih \xc4\x8devljih, za slovesnost pa so izbrali Adidasove, na presene\xc4\x8denje bratov Dassler. Hary je upal, da bo zaslu\xc5\xbeil od obeh, vendar je bil adi tako besen, da je odpovedal pogodbo olimpijskemu prvaku.\n_START_SECTION_\nAfera Tapie\n_START_PARAGRAPH_\nPo obdobju te\xc5\xbeav, ki so sledile smrti sina Adolfa Dasslerja, Horsta Dasslerja leta 1987, je francoski industrijec Bernard Tapie leta 1989 za 1,6 milijard frankov (sedanjih 243,9 milijonov \xe2\x82\xac) odkupil podjetje. Denar si je sposodil. Tiste \xc4\x8dase je bil Tapie poznan specialist za re\xc5\xa1evanje bankrotiranih podjetij. To je bilo znanje, na katerem si je zgradil svoje premo\xc5\xbeenje._NEWLINE_Tapie se je odlo\xc4\x8dil premestiti proizvodnjo v Azijo, prav tako je najel Madonno za promocijo izdelkov. Iz Christchurcha, Nove Zelandije, je poslal predstavnika za \xc4\x8devlje v Nem\xc4\x8dijo, ter kontaktiral Adolfove potomce (Amelia Randall Dassler in Bella Beck Dassler), in se vrnil z nekaj pomo\xc4\x8di za promocijo prodaje._NEWLINE_Leta 1992 je Tapie \xc5\xbeelel prodati Adidas, saj dolgov ni mogel popla\xc4\x8dati. Banka je \xc5\xbeelela pretvoriti neporavnan dolg v dele\xc5\xbe podjetja, kar je bilo sicer za tiste \xc4\x8dase precej nepri\xc4\x8dakovano za francoske ban\xc4\x8dne prakse. Dr\xc5\xbeavna banka je posku\xc5\xa1ala narediti Tapieu uslugo, saj je bil Tapie tisti \xc4\x8das minister za urbane zadeve (ministre de la Ville) v francoski vladi._NEWLINE_Februarja 1993 je Credit Lyonnais banka prodala Adidas Robertu Louis-Dreyfusu, prijatelju Bernarda Tapiea za precej vi\xc5\xa1jo vsoto, kot je bil Tapie dol\xc5\xbean, in sicer prodali so za 4,485 milijard (683,541 milijonov eurov), Tapie je bil dol\xc5\xbean pa 2,85 milijard frankov (454,479 milijonov \xe2\x82\xac). Prav tako so namerno bankrotirali Tapiejevo podjetje, ki je imelo Adidas v lasti, ker je imelo le-to podjetje pravico, da jih to\xc5\xbei._NEWLINE_Robert Louis-Dreyfus je postal novi direktor podjetja. Poleg tega je bil predsednik Olimpique de Marseille, ekipe, ki je bila Las Tapiea do leta 1993._NEWLINE_Tapie je vlo\xc5\xbeil predlog osebni bankrot leta 1994. Bil je predmet \xc5\xa1tevilnih to\xc5\xbeb zlasti v zvezi s prirejanjem rezultatov v nogometnem klubu. V letu 1997 je slu\xc5\xbeil 6 mesecev zaporne kazni (od skupnih 18), v zaporu La Sant\xc3\xa9 v Parizu.'